钦定古今图书集成/明伦汇编/宫闱典/第046卷 > 崇德元年
## 钦定古今图书集成/明伦汇编/宫闱典/第046卷 > 崇德元年

《大清会典》：“崇德元年，行册封。”

四妃礼。是日早、设黄幄于

清宁宫前。设黄案一。于幄内之正中。又设黄案一。

于黄案之东。诸王文武各官俱于

崇政殿前齐集、分翼序立

上御殿陞座。内院官请

旨行册封礼。内院官捧册置彩亭内。持节官二员前

导执事员役举亭前行。至

清宁宫前黄幄内《册封》。

四妃为

东关雎宫宸妃

西麟趾宫贵妃

东衍庆宫淑妃

西永福宫庄妃

皇妃等出迎。内院官自亭内捧册、置幄内东旁。黄

案上西向立。将满洲、蒙古、汉字三体册文、次第宣读毕。捧册分授各侍立女官。女官跪接捧献

皇妃等

皇妃等次第跪受。转授侍立女官。女官跪接置幄。

内中间黄案上毕。内院官持节复

命。

皇妃等率公主王妃大臣命妇等、至

崇政殿序立于

皇上前、行六拜三跪三叩头礼毕。又诣

皇后前、行六拜三跪三叩头礼。次公主王妃以下大

臣命妇等于

皇妃前、各行四拜二跪二叩头礼。次

四、皇妃对行二拜一跪一叩头礼、各还宫。公主等

俱退

皇贵妃、贵妃、妃、嫔冠服

凡庆贺大典

皇贵妃

贵妃冠、顶、用东珠十二颗

妃冠、顶用东珠十一颗。礼服、用凤凰翟鸟等段五

爪龙段、妆段、《八团龙》等段，俱随时酌量服御。黄色、秋香色不许服用。

嫔冠、顶用东珠十颗。礼服用翟鸟等段、五爪龙段

妆段、《四团龙》等段，俱随时酌量服御。黄色、秋香色不许服用。

妃嫔册宝

皇贵妃金册

贵妃金册

妃金册

嫔镀金银册

已上金册、镀金银册、制俱同。惟页数之多寡、视册文之长短。页片之厚薄、随金银之轻重、各照礼部开送定式成造。

盛宝箱

皇贵妃

贵妃

妃

嫔印池。银质、镀金。册印箱架用鸾凤翟鸟文钉银

质，镀金事件袱褥、袋垫、俱以金黄绮为之。馀制同

皇贵妃仪仗

凤旗二对。红黑云段为质、上描金凤各一、长四尺五寸、阔五尺四寸。红油薰竹竿、长一丈四尺六寸。间缠以藤。下钉铁箍。上安贴金铜顶、饰以红缨

金节一对。朱红攒竹竿、长一丈一尺二寸五分。下钉铁箍、上安贴金铜鹅项钩、携铜索天盘。下系红线圆绦。间挂红缨球八个。各罩绿皮帽。四角缀贴金铜铃。外用红素纱绣五色彩凤为衣笼之

吾杖一对。朱红油攒竹为之、长七尺。两末贴金铜箍、沥粉、贴金云二段

立瓜一对。朱红攒竹柄、长五尺二寸五分。贴金铜箍、刻木为瓜、立置其首。承以贴金龙头。瓜及龙头、长一尺六寸九分

卧瓜一对。与立瓜制同。但瓜卧置其首、共长七尺四分

红段七凤曲柄伞一把。顶径五尺、冒以红段、绣云文、垂三檐、上下檐各绣彩凤二。中檐绣彩凤三、带二条。风衣二件、俱绣云文。伞骨三十二根。铁竹相间。朱红攒竹柄长一丈一尺。间缠以藤柄曲处用铁心贴金龙头承伞

红段宝相花伞二把。冒以红段。顶绣云文。垂三檐、各绣宝相花。直柄、长一丈五寸。馀制同曲柄伞

红段瑞草伞二把。冒以红段。垂三檐、各绣瑞草。馀制同宝相花伞

红段方伞二把。顶方五尺。冒以红素段。馀制同圆伞

红段绣扇二把。高二尺三寸、阔一尺九寸。红段面中绣彩凤。白段边绣雉尾。青段背销金火焰夹口贴青绿片金六块。黑油合竹柄长一丈七寸五分。下钉黄铜箍

金黄段素扇二把。高二尺三寸。阔二尺三寸五分。面背皆金黄素段，朱红合竹柄、长一丈五寸五分。馀制同红绣扇

拂子一对。用红马尾为之、泥金桦木柄、长二尺六寸。两末钉、钑金翟鸟头尾

金炉一个。以朱红漆竿举之。两末、雕贴金翟鸟头尾。竿首钉镀金钩

金瓶一对

金香盒一个

金唾壶一个

金盆一面。已上俱金质、钑翟鸟花草云文。马杌一座、高一尺四寸五分、方一尺八寸五分、面厚一寸三分。木质朱漆钑花、镀金铜叶装钉。交椅一把。木质扫金罩漆。穿以金黄线匾绦、四垂金黄线流苏。金黄色金绮褡裆

脚踏一个。木质扫金罩，漆金黄色金绮踏褥。翟轿一乘。面阔二尺九寸，进深四尺，高四尺六寸。顶阔三尺五寸，进深四尺六寸五分，高六寸。顶楼六瓣，每瓣阔一尺四寸、高五寸五分。俱施金黄油彩画云龙翟鸟，妆颜五色宝石。金黄绫衣，上销金翟鸟。沥水二层。直竿二根，各长一丈五尺二寸；横竿二根，各长六尺一寸五分；肩扛四根、各长四尺七寸五分；撑竿二根、各长二尺一寸三分。俱朱漆轿顶、饰金翟鸟十。纯素金顶、镀金铜事件全。

金黄布幰衣、油绸雨衣、各一件

翟车一乘。身阔三尺一寸，进深四尺七寸。柱高三尺三寸五分。顶阔四尺五分，进深五尺六寸，高一尺二寸。辕长一丈六尺二寸，轮高四尺八寸。俱施金黄油，金黄云段。车衣重檐沥水，红绸里，纯素金顶，镀金铜事件全。

金黄布幰衣、《油绸雨衣》《金黄毡顶》各一件

贵妃仪仗与

皇贵妃同

妃仪仗

凤旗一对黑质

金节一对

吾杖一对

立瓜一对

卧瓜一对

红段宝相花伞二把

红段瑞草伞二把

金黄段素扇二把

拂子一对

提炉一座

瓶一对

香盒一个

唾壶一个

盆一面

马杌一座

交椅一把

脚踏一个

翟轿一乘

翟车一乘

已上诸制俱同

贵妃仪仗、惟炉盒等器、系银质、镀金轿顶、车顶、及

事件“系铜质，镀金。”

轿车、各有金黄布幰衣、油绸雨衣、并毡顶